CELEX: 32006R1647
Language: hr
Date: 2006-11-07 00:00:00
Title: Uredba Vijeća (EZ) br. 1647/2006 od 7. studenoga 2006. o izmjeni Uredbe (EZ) br. 974/98 o uvođenju eura

10/Sv. 003
            
            
               HR
            
            
               Službeni list Europske unije
            
            
               108
            
         32006R1647
   
               L 309/2
            
            
               SLUŽBENI LIST EUROPSKE UNIJE
            
            
               07.11.2006.
            
         
      UREDBA VIJEĆA (EZ) br. 1647/2006
   od 7. studenoga 2006.
   o izmjeni Uredbe (EZ) br. 974/98 o uvođenju eura
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 123. stavak 5.,
   uzimajući u obzir prijedlog Komisije,
   nakon savjetovanja s Europskim parlamentom,
   uzimajući u obzir mišljenje Europske središnje banke (1),
   budući da:
   
               (1)
            
            
               Uredbom Vijeća (EZ) br. 974/98 od 3. svibnja 1998. o uvođenju eura (2) predviđa se zamjena eurom valuta država članica koje su ispunile potrebne uvjete za usvajanje jedinstvene valute u trenutku kad je Zajednica ušla u treću fazu ekonomske i monetarne unije.
            
         
               (2)
            
            
               Uredbom (EZ) br. 2596/2000 (3) izmijenjena je Uredba (EZ) br. 974/98 kako bi se omogućila zamjena grčke valute eurom.
            
         
               (3)
            
            
               Uredbom (EZ) br. 2169/2005 izmijenjena je Uredba (EZ) br. 974/98 kako bi se pripremilo naknadno uvođenje eura u državama članicama koje još nisu usvojile euro kao jedinstvenu valutu.
            
         
               (4)
            
            
               Sukladno članku 4. Akta o pristupanju iz 2003., Slovenija je država članica s odstupanjem u smislu članka 122. Ugovora.
            
         
               (5)
            
            
               Na temelju Odluke Vijeća 2006/495/EZ od 11. srpnja 2006. u skladu s člankom 122. stavkom 2. Ugovora o prihvaćanju jedinstvene valute u Sloveniji 1. siječnja 2007. (4), Slovenija ispunjava uvjete potrebne za usvajanje jedinstvene valute te odstupanje u korist Slovenije prestaje od 1. siječnja 2007.
            
         
               (6)
            
            
               Uvođenje eura u Sloveniji zahtijeva proširenje postojećih odredbi o uvođenju eura utvrđenih Uredbom (EZ) br. 974/98 na Sloveniju.
            
         
               (7)
            
            
               Slovenski plan zamjene određuje da bi euronovčanice i eurokovanice trebale postati zakonsko sredstvo plaćanja u toj državi članici na dan uvođenja eura kao njezine valute. Stoga bi datum prihvaćanja eura i datum prelaska na gotovinu eura, trebao biti 1. siječnja 2007. Ne primjenjuje se razdoblje „postupnog povlačenja”.
            
         
               (8)
            
            
               Uredbu (EZ) br. 974/98 bi trebalo stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog Uredbi (EZ) br. 974/98 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu 1. siječnja 2007.
   
      Ova je Uredba u cijelosti obvezujuća i izravno se primjenjuje u državama članicama u skladu s Ugovorom o osnivanju Europske zajednice.
      Sastavljeno u Bruxellesu 7. studenoga 2006.
      
         
            Za Vijeće
         
         
            Predsjednik
         
         E. HEINÄLUOMA
         
      
   
   
      (1)  SL C 163, 14.7.2006., str. 10.
   
      (2)  SL L 139, 11.5.1998., str. 1. Uredba kako je zadnje izmijenjena Uredbom (EZ) br. 2169/2005 (SL L 346, 29.12.2005., str. 1.).
   
      (3)  SL L 300, 29.11.2000., str. 2.
   
      (4)  SL L 195, 15.7.2006., str. 25.
   PRILOG
   U Prilogu Uredbi (EZ) br. 974/98 umeće se sljedeći redak između stavaka za Portugal i Finsku:
   
      
                  Država članica
               
               
                  Datum prihvaćanja eura
               
               
                  Datum prelaska na gotovinu eura
               
               
                  Država članica s razdobljem „postupnog ukidanja”
               
            
                  „Slovenija
               
               
                  1. siječnja 2007.
               
               
                  1. siječnja 2007.
               
               
                  Ne”